KOMISSION ASETUS (EY) N:o 3206/94,
annettu 22 päivänä joulukuuta 1994,
vuodeksi 1995 laaditusta alusluettelosta sellaisten alusten osalta, joiden kokonaispituus ylittää kahdeksan metriä ja joilla on lupa pyytää kielikampelaa tietyillä yhteisön vyöhykkeillä kokonaispituudeltaan yhdeksän metriä ylittävien puomitroolien avulla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä kalavarojen teknisistä säilyttämistoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86 (), sellaisena kuin se on viimeksi muutettuna asetuksella (EY) N:o 1796/94 (),
ottaa huomioon yksityiskohtaisista säännöistä luettelon laatimiseksi kokonaispituudeltaan kahdeksan metriä ylittävistä aluksista, joilla on lupa kalastaa kielikampelaa tietyillä yhteisön vyöhykkeillä kokonaispituudeltaan yhdeksän metriä ylittävien puomitroolien avulla 10 päivänä joulukuuta 1990 annetun komission asetuksen (ETY) N:o 3554/90 (), sellaisena kuin se on muutettuna asetuksella (EY) N:o 3407/94 (), ja erityisesti sen 1 artiklan 1 kohdan,
sekä katsoo, että
asetuksen (ETY) N:o 3094/86 9 artiklan 3 kohdan c alakohdassa säädetään vuosittaisen alusluettelon laatimisesta sellaisten alusten osalta, joiden kokonaispituus ylittää kahdeksan metriä ja joilla on lupa kalastaa kielikampelaa mainitun kohdan a alakohdassa tarkoitetuilla vyöhykkeillä kokonaispituudeltaan yhdeksän metriä ylittävien puomitrooli- en avulla,
alukset on otettu luetteloon rajoittamatta muiden asetuksessa (ETY) N:o 3094/86 tai neuvoston asetuksessa (ETY) N:o 3760/92 () määriteltyjen tai niiden mukaisesti toteutettujen kalavarojen säilyttämistoimenpiteiden soveltamista, ja
on tarpeen laatia mainittu luettelo asetuksessa (ETY) N:o 3554/90 määriteltyjen yksityiskohtaisten sääntöjen mukaisesti,
ON ANTANUT TÄMÄN ASETUKSEN:
1 artikla
Luettelo aluksista, joilla on vuonna 1995 asetuksen (ETY) N:o 3094/86 9 artiklan 3 kohdan c alakohdan mukaisesti lupa käyttää kokonaispituudeltaan yhdeksän metriä ylittäviä puomitrooleja mainitun kohdan a alakohdassa tarkoitetuilla vyöhykkeillä, on liitteessä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1994.